ไบเดนคะแนนนิยมแซงทรัมป์เกือบ 10%
ผลการเลือกตั้งขั้นต้นของสหรัฐฯ เมื่อวันอังคาร 7 ก.ค. อดีตรองประธานาธิบดีโจ ไบเดน คว้าชัยชนะในรัฐเดลาแวร์และนิวเจอร์ซีย์ตามความคาดหมาย เพราะไม่มีคู่แข่งแล้ว ทำให้เขาเตรียมเป็นตัวแทนพรรคเดโมแครตขึ้นชิงเก้าอี้ประธานาธิบดีสหรัฐฯ กับนายโดนัลด์ ทรัมป์ ว่าที่ผู้แทนพรรครีพับลิกัน ค่อนข้างแน่นอนแล้วในการเลือกตั้งวันที่ 3 พ.ย.ปีนี้ ทั้งนี้ ผลการเลือกตั้งขั้นต้นในรัฐนิวเจอร์ซีย์ ตามปกติพรรคเดโมแครตจะชนะทุกครั้งในการเลือกประธานาธิบดีตั้งแต่ช่วงปี 2531 กระบวนการเลือกตั้งขั้นต้นของสหรัฐฯส่วนใหญ่ใช้วิธีหย่อนบัตรลงคะแนนผ่านอีเมล เนื่องจากผลกระทบจากการระบาดของโคโรนาไวรัสโควิด-19 ซึ่งสหรัฐฯมีผู้ติดเชื้อมากที่สุดของโลกกว่า 3 ล้านรายเสียชีวิตกว่า 1.34 แสนราย ส่วนโพลผลคะแนนนิยมระหว่างนายโจ ไบเดน กับนายโดนัลด์ ทรัมป์ ล่าสุดเมื่อช่วงต้นเดือน ก.ค. นายไบเดนมีคะแนนนิยมนำเหนือนายทรัมป์ เฉลี่ย 9.2 เปอร์เซ็นต์ ทั้งพรรคเดโมแครตและรีพับลิกัน เตรียมประชุมใหญ่เพื่อเสนอชื่อตัวแทนพรรคขึ้นชิงเก้าอี้ประธานาธิบดีสหรัฐฯอย่างเป็นทางการในเดือนหน้านี้.
ผลการเลือกตั้งขั้นต้นของสหรัฐฯ เมื่อวันอังคาร 7 ก.ค. อดีตรองประธานาธิบดีโจ ไบเดน คว้าชัยชนะในรัฐเดลาแวร์และนิวเจอร์ซีย์ตามความคาดหมาย เพราะไม่มีคู่แข่งแล้ว
โจ ไบเดน,เลือกตั้งประธานาธิบดีสหรัฐฯ,โดนัล ทรัมป์,คะแนนนิยม โจ ไบเดน,คะแนนนิยม ทรัมป์,เลือกตั้งสหรัฐ,ข่าววันนี้